તે વાત તો બધા જ જાણે છે કે અમેરિકા અને બ્રિટનની જેમ જ ઓસ્ટ્રેલિયામાં પણ મોટી માત્રામાં ગુજરાતી સમુદાય વસે છે. ત્યારે આવું પહેલી વાર બન્યું છે કે કોઇ ગુજરાતી ફિલ્મને ઓસ્ટ્રેલિયામાં આવી સારી ઓપનિંગ મળી હોય. હું તુ તુ તુ ફિલ્મ ગુજરાતમાં પણ પાછલા 10 દિવસોથી સારી ઓપનિંગ સાથે ચાલી રહી છે. અને મુંબઇમાં પણ આ ફિલ્મે સારુ કલેક્શન કર્યું છે. નોંધનીય છે કે આ ફિલ્મ તેવી પહેલી ફિલ્મ છે જેને એક મહિલા ડાયરેક્ટર દ્વારા ડાયરેક્ટ કરવામાં આવી હોય. શેરબજાર આધારિત આ ફિલ્મમાં રોમાન્સ અને થ્રીલર બન્ને છે. આ ફિલ્મનું લેખન અને નિર્દેશન શિતલ શાહે કર્યું છે. સાથે જ આ ફિલ્મમાં તેમણે અભિનય પણ આપ્યો છે.